Határozat a Csemadok XXIV. Országos Közgyűlésén

A Csemadok Országos Közgyűlése

A/ Jóváhagyta

1. Az országos közgyűlés munkaelnökségét Hrubík Béla, Köteles László és Mézes Rudolf összetételben
2. Az előterjesztett tanácskozási és választási rendet
3. A közgyűlés napirendjét
4. A mandátumvizsgáló és szavazatszámláló bizottságot
5. A jelölő bizottságot

B/ Elfogadta

1. A mandátumvizsgáló bizottság jelentését
2. Az országos elnök beszámolóját a 2012-2016 közti időszakban végzett munkáról
3. Az országos ellenőrző bizottság jelentését a 2012-2016-ig terjedő időszak tevékenységéről
4. A napirend 5. pontjában a Csemadok módosított Alapszabályát. Ezt követően a XXIV. Országos Közgyűlés a módosított Alapszabály szerint és szellemében folytatta munkáját
5. Az 1956-os magyar forradalom és szabadságharc 60. évfordulója alkalmából megfogalmazott nyilatkozatot

(*A Csemadok Nagyfödémesen megtartott XXIV. Országos Közgyűlésén a Szövetség minden tagja nevében alázattal hajt fejet 1956 hősei előtt, akik 60 évvel ezelőtt bebizonyították, hogy a magyar nép a szabadság népe. Példaképeink ők, őrtüzeink és mementóink, akik figyelmeztetnek, hogy minden nemzedéknek meg kell küzdenie a saját szabadságáért. Akkor a lánctalpak sikolyától volt hangos Európa, ma az arctalan emberáradat özönében fuldoklik. Akkor is, ma is, mi magyarok próbáltunk példát mutatni a vén kontinensnek. Nincsenek véletlenek, a történelem megismételheti önmagát, ha nem vigyázunk. Őrizzük együtt, felelőséggel a kivívott szabadságot, mert csak így lehetünk hűek az eszmékhez, melyeket a halott hősök hagytak ránk örökül. Tisztelet a bátrak előtt, békesség az áldozatoknak.)*

C/ Tudomásul vette

1. A területi konferencákon a regionális szempontok alapján megválasztott Csemadok tagokból létrehozott országos tanácsot
2. A Országos Tanács 1. ülésén megválasztott nyugati-, közép- és keleti regionális alelnököket: Mézes Rudolfot, Balogh Gábort és Kopasz Józsefet
3. A nyugati- és középső régiónak az Országos Tanács 1. ülésén megválasztott elnökségi tagját: Sátor Zoltánt és Hrubík Bélát.

D/ Megválasztotta

1. A Csemadok országos elnökét, Bárdos Gyulát
2. A Csemadok általános alelnökét, Köteles Lászlót
3. A Csemadok Országos Elnökségének ifjúsággal foglalkozó tagját, Varga Tibort
4. A Csemadok Országos Elnökségének szórványokkal foglalkozó tagját, Kiss Beátát
5. A Csemadok Országos Ellenőrző Bizottságának elnökét, Nagy Anikót
6. Az Országos Ellenőrző Bizottság további tagjait: Bózsing Katalint, Dobosi Victoriát, Fecsó Kassai Yvettet, Fekete Zoltánt, Molnár Zsuzsát, Mórocz Pétert
7. A Csemadok Országos Elnökségének tiszteletbeli tagjává Rózsa Ernőt

E/ Feladatul adja az

I/ Az Országos Tanácsnak

1. Nemzeti ünnepeink identitást erősítő szerepét használja fel a fiatalokkal való munkában és a szórványban élőkkel való kapcsolatartásban
2. Méltó keretek között emlékezzen meg a Szövetség megalakulásának 70. évfordulójáról

II/ Az Országos Elnökségnek

1. Oldja meg a szórványban élő magyarokkal való (akár napi szintű) kapcsolattartás lehetőségét
2. Fogadjon el programot az ifjúsággal és a szórványokkal kapcsolatos feladatok mielőbbi megvalósítására. Szorgalmazza (készítsen programot) a Szövetségen belüli és a civil társadalommal történő kapcsolattartás kiépítését
3. Az Országos Tanács következő üléséig dolgozza át a Szövetség szervezési és működési szabályzatát
4. Kezdeményezzen tárgyalásokat az illetékesekkel a Patria Rádió magyar nyelvű adása vételi lehetőségeinek javításáról

III/ Az országos irodának

1. A közgyűlés dokumentumait mielőbb dolgozza fel, juttassa el a területi választmányokhoz és tegye fel a Szövetség honlapjára
2. Szervezzen konferenciát az ifjúsággal és a szórványokkal való jobb együttműködés kialakítására
3. A Csemadok ifjúsági kártya mellett hozza létre a Csemadok szórvány-kártyát is

IV/ A területi választmányoknak

1. Létesítsenek Csemadok alapszervezetet a járás magyar középiskoláiban
2. A jól működő alapszervezetek létesítsenek kapcsolatot a peremvidéken található szervezetekkel. Hívják meg csoportjaikat, tartsanak együttes vezetőségi üléseket, erősítsék a szórványban dolgozó szervezeteket
3. Ünnepi üléseken emlékezzenek meg a Csemadok megalakulásának 70. évfordulójáról
4. Tartsák állandóan napirenden a tagtoborzást
5. 2017. június végéig dolgozzák ki a területi választmány szervezési és működési szabályzatát

V/ Az alapszervezeteknek

1. Kapcsolódjanak be a helytörténeti tevékenységbe, támogassák az ilyen irányú kezdeményezéseket, ragadjanak meg minden lehetőséget a helyi értékek bemutatására és népszerűsítésére
2. A Csemadok megalakulásának 70. évfordulója alkalmából tartsanak ünnepi megemlékezéseket